वहीं बहराइच में रोजगार सेवक संघ के जिलाध्यक्ष पंकज मिश्रा गांव कनेक्शन को फोन पर बताते हैं, “जिले में 853 रोजगार सेवक हैं, इनमें से किसी का 12 तो किसी का 20 महीने से मानदेय नहीं मिला है। ब्लॉकों में पैसा डंप पड़ा है पर ग्राम रोजगार सेवकों को नही दे रहे।” वो आगे बताते हैं, हम लोगों से मनरेगा, प्रधानमंत्री आवास, स्वच्छ शौचालय आदि की जियो फोन की टैगिंग के लिए दबाव बनाया जाता है जबकि अधिकांश ग्राम रोजगार सेवकों के पास एंड्रॉयड फोन तक नहीं है। पिछले दिनों हमारे प्रदर्शऩ के बाद जिले में कुछ लोगों को एक दो महीने का पैसा मिला था। हमारी हालत बहुत दयनीय हो गई है।’